450 Horawitz. 



ac subsiciuis horis meditor quiddam non omnino aspernandi 

 incoepti et in eo sum etiam aliquo usque progressus. Verum de 

 his alias. Tu qua nunc coepisti perge et annotationes tuas ut 

 cumulatissime locupletatas propediera habeamus effice. In re 

 D. ab Helmstat quod tarn officiosus es habeo tibi gratiam 

 quam possum maxi m am, eamque tuam in illum propensionem 

 non secus ac in me collatam tibi fero acceptam. Simul etiam 

 rogo ac pro nostrae amicitiae iure, si poteris, exigo, eures 

 quantum potes ; potes autem plurimum, ut ei quod isthic nego- 

 tium per procuratores illos agit, saluum atque integrum sit. 

 Nihil mihi unquam usquam gratius facere potes. Caeterum 

 uana meo iudicio futilisque est illa super mandato diseeptatio. 

 Scio ego oppidum saneti Naboris proprio tum sigillo caruisse, 

 cum scriptum mandatum est; idque ego fide bona uobis attestor. 

 Sed etsi proprium sigillum habuisset, quid uetat alterius sigilli 

 usum reeipere? praesertim sub comite notioris nominis apud 

 Germanos quam sit S. Naboris oppidum? ' Hoc igitur negotium 

 non ut unum quodlibet e multis, sed diligentissime tibi commendo. 

 Ego uicissim dabo operam, ne in hominem ingratus et officiosus 

 fuisse uideare. De literarum uicissitudine redintegranda quae 

 adfers perplacent; sed prolixiores peto. Nam ut aliae res sie 

 epistola bona quo maior melior est. Et ego epistolas tuas 

 lubens lectitare consueui atque identidem in manus quasi nouas 

 sumere. Itaque tu si gratum mihi facere uis et fusissimas et 

 frequentissime scribe. Vale. E Vico ad XII. Calendas Julias 

 MDXXXI. 



Claudius Cantiuncula. 



Reuerendissimo domino praesuli uestro ut me quam poteris 

 diligentissime commendes oro, uiro sane felici atque beato. 

 Beatum enim Lysander appellabat, cuius uirtuti coniuneta for- 

 tuna esset etc. 



Clarissimo eloquentissimoque iureconsulto D. Joanni Ale- 

 xandro Brassicano, amieo selectissimo. (Julii die 8 aeeepi anno 

 1531, von Brassicanus Hand) Viennae Austriae. 



Aus dem Cod. pal. Vindob. 9735, fol. 23. 



1 St. Nabor das jetzige St. Avo in Lothringen. 



